Diari Oficial de la Generalitat Valenciana


Sumari del DOGV 5154, del 14-12-2005 (2005/13251)

RESOLUCIÓ d'1 de desembre de 2005, de la Direcció General d'Administració Autonòmica, per la qual s'adjudiquen les destinacions als participants en el concurs de mèrits núm. 49/2005, per a la provisió de llocs de treball de naturalesa funcionarial, sector administració especial, grup C, educadors d'educació especial, de la Conselleria de Cultura, Educació i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5154

Data del DOGV
:   14-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13754


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ d'1 de desembre de 2005, de la Direcció General d'Administració Autonòmica, per la qual s'adjudiquen les destinacions als participants en el concurs de mèrits núm. 49/2005, per a la provisió de llocs de treball de naturalesa funcionarial, sector administració especial, grup C, educadors d'educació especial, de la Conselleria de Cultura, Educació i Esport. [2005/13085]
  
Per Resolució d'11 d'abril de 2005, de la Direcció General d'Administració Autonòmica, publicada en el DOGV núm. 4.990, de 21 d'abril de 2005, es va convocar concurs de mèrits núm. 49/2005, per a la provisió de llocs de treball de naturalesa funcionarial, sector administració especial, grup C, educadors d'educació especial, de la Conselleria de Cultura, Educació i Esport.
  
Acabada l'avaluació dels mèrits dels concursants i la resta de tràmits d'execució de la convocatòria, la Comissió de Valoració va formular en data 16 de novembre de 2005, la proposta definitiva d'adjudicació.
  
En conseqüència, fent ús de les competències atribuïdes per l'article 18 del Decret 153/2005, de 28 d'octubre, del Govern Valencià pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:
  
Primer
  
Fer públiques les puntuacions obtingudes pels participants en el concurs de mèrits núm. 49/2005 i adjudicar amb destinació definitiva els llocs de treball relacionats en l'annex I de la present resolució.
  
Segon
  
Declarar deserts els llocs de treball relacionats en l'annex II de la present resolució.
  
Tercer
  
Excloure la participant Sra. Ana María Soria Montoro, amb NRP 08225429W7, per presentar la seua sol·licitud de participació fora de termini.
  
Quart. Cessament i preses de possessió
  
Cessament. El personal que ocupa un lloc de treball i ha obtingut destinació en el present concurs, cessarà d'ofici el dia 31 de desembre de 2005. Igualment cessarà d'ofici en la mateixa data, el personal que estiga ocupant un lloc de treball adjudicat en el present concurs.
  
Preses de possessió. L'acte de presa de possessió, al qual queda convocat el personal relacionat en l'annex I, tindrà lloc el dia 2 de gener de 2006, a les 12 hores, a les seus següents, segons la província on hagen obtingut destinació:
  
a) Direcció Territorial de la Conselleria de Cultura, Educació i Esport a Alacant, C/ Carratalá, 47 (CP 03626).
  
b) Direcció Territorial de la Conselleria de Cultura, Educació i Esport a Castelló, Av. del Mar, 23 (CP 12205).
  
c) Direcció Territorial de la Conselleria de Cultura, Educació i Esport a València, C/ Gregori Gea, 14 (CP 46414).
  
Els efectes administratius i econòmics de la presa de possessió seran de l'1 de gener de 2006.
  
Cinqué. Recurs
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà al de la publicació de la present resolució.